label int64 | text large_string | lang large_string |
|---|---|---|
1 | 朋友話想去泰國但又無假放 , 帶佢去食泰國菜頂住癮先😉一出已經可以見到 四周圍既 環境佈置極之精美 , 地方舒適 , 彷如置身於泰國;帳篷座位更為特別 , 要求入坐其帳篷座位也是理所當然的 , 可能 當時時間尚早 尚未有其他食客 , 所以 我地只有兩個人但都可以坐四人帳篷座位😁, 我見晏少少有兩位食客話想坐都無啦。 | cmn |
1 | 這兒的侍應記憶力真好, 早兩星期去食完都仲記得當時攪的大烏龍, 這種人情味在邊處有?獨自過海到港島區辦點鳥事, 哎呀...麻煩事!左攪右攪, 我肚餓...食飯先~ 新泰在附近, 一於走上去食個 lunch~奶油焗大蝦伊麵每條伊麵都俾奶油漿住, 稀杰度適中, 奶油味不誇張, 食落口有酥香味, 至於大蝦是先炸後焗, 疏乎呢!奉送清甜甜糕一粒, 有椰有斑蘭味, 一粒好似太少了~ | cmn |
0 | 今日母親生日，母親想食泰國菜，那我就想找一間環境好，食物好的餐廳，就開open rice見到新泰東南亞餐廳。一入到餐廳，餐廳環境幾好，但落單時員工不瞅不睬的，五六位員工圍到一堆傾計聊天，舉了幾次手都沒有人理睬。其後上菜又有dum上枱面，落單沒有人理睬。這頓生日飯吃得成肚氣。 | cmn |
1 | 食過好多間泰色餐廳, 新泰平均食物都係中上個人覺得, 加上價錢大眾化合理,傳統泰國菜式都好食, 不過地點不太近自己要去開港島先會去食, 如果9龍有分店就會經常去好耐無食過價錢合理又好食既餐廳 | cmn |
1 | 今個月饭局特別多，今天约左朋友喺沙田食buffet. 原來有龍蝦，蠔任食。龍蝦正 ，蠔有大有小不過淡小小，沒有海水味。不過D熱食都幾好，乳鸽皮很脆，糯米饭好味，啲串燒都ok！ | cmn |
1 | 3人行 前幾天己BOOK左位 , 尋日去到5洗等 , 直接坐 拎野食 ,一開波梗係個個都排隊食生蠔啦~~不過半個中後~已經冇乜人排~哈哈有好多野食焗蠔~~古古力TART~ >3<一大堆野食! >3<D野好好味 ~ 好抵~ 埋單 用埋8折 一人都係187元咋! 抵到暈 任食2個中 ~ 環境5錯~ | cmn |
1 | 真係好好食ar我第一次去2+2到食，真係好好味ar佢好多甜品，有芒果蛋糕、朱古力蛋糕、雪條、雪糕等，好好味ar佢個生滾粥好好食ar，有蝦、有魷魚仔、有生菜、有鮑片、有雞，係自己選入個粥到，好好味ar而佢隔離的白烚海鮮，有好多材料，如帶子、蝦、三文魚好多種，正有好多唔同的魚生、壽司，又有冷麵、冷盤好多熟食，有我鍾意食的烤牛肉，鴨肉，豬扒裏面有火腿好多海鮮，又有沙律一句 —— 正所以下一次再食ar | cmn |
1 | 到朋友家打牌，見到附近有譚仔三哥，即刻又三酸癮起，就叫左個外賣上去食。 三酸即係三哥酸辣。雞肉三酸米線。一打開個外賣，朋友們即刻問我買左咩食，咁香既？？給她們嚐了一〇都大讚味道特別。酸味辣味分明亦都適中，不偏辣不偏酸。 味道好開胃 亦都好觸動到味蕾，每食一啖未吞落到肚就追住食下一啖雞肉雖然是雞胸 但一點也不乾也不'鞋'口。一口米線加上炸菜的話令酸味更突出。十次九次食三哥 定叫三酸。這是別間米線沒有的 | cmn |
1 | 難得唔係繁忙時間食潭仔 鋪入面都唔算太多人同朋友叫左豬耳 自己就叫左腐皮豬肉米線其實食得潭仔 味道都預左次次差唔多 今次米線都唔例外 無咩驚喜豬耳係第一次試 食落去都幾爽口彈牙 又辣辣地 幾好味D服務員態度比平時好左 可能因為少人既關係 | cmn |
0 | 聽聞譚仔嘅粉絲會覺得佢係米線之最而我就唔係譚仔嘅粉絲,覺得佢只屬一般般已經幾年冇食過,今日經過,試多一次啦.嗌咗個大雜薈大大碗咩都有同埋土匪雞翼,係嘞!!原來我係想食雞翼先嚟架,哈哈!!麻辣湯底只屬一般,味道既不濃亦唔會令你有想飲嘅感覺雞翼...好失望超失望正常應該係好香口好惹味,佢完全做唔到真係人人口味都唔同,譚仔始終唔係我杯茶. | cmn |
1 | 我就真係個個星期日(幾乎)都去幫襯~水準有保持令到我每一次去都好滿足而歸我最喜歡h9配料都係豬腩肉，木耳，牛肉同埋牛丸如果大家都係喜歡有辣dd既感覺,大家都係叫5小/3小辣,是關小辣都已經好辣可能因為人多~d lemon keep fresh~ lemon tea好好飲 | cmn |
1 | 由於係個頭番學..所以成日食..我次次去都係叫雞肉清湯..炸醫另上..個湯好好飲..我次次都會飲埋..諗起都正- -"有一次同個FD一齊叫左特辣..食到個咀紅哂..飲一杯野飲唔夠,,可能食得多..個呀E FD左..佢主動幫我地加湯...好NICE..雖然譚仔呢D食店唔係好高級..不過次次食都好開心..有一份好親切既感覺..好有人情味^^ | cmn |
0 | 太太喜歡食米線, 平時都會周圍試下. 聽聞呢間米線有多好人幫襯, 所以就同太太試下, 點知.........我叫了一個竹笙豬潤酸辣米線太太叫了一個酸菜腩肉酸辣米線還有一客土匪雞翼竹笙: 新鮮, 夠爽口豬潤: 太細舊, 好難夾腩肉: 淡, 白灼一樣酸菜: 份量夠, 夠爽甜湯底: 太酸, 酸得好唔自然米線: 有質感, 軟硬度適中雞翼: 都算入味, 不過有好多煤炭屎, 唔美觀總之就同平時食既好唔同~~ | cmn |
1 | 唔駛講啦...... 我相信好少人未食過... 但係我都係想讚下佢地個麻辣夠勁>.< 以前食完佢地個大辣第二人會搞肚... 不過而家個肚適應左,唔食得辣就唔好亂尼 | cmn |
0 | 睇左openrice 既食評, 乘興黎試食, 不過都幾失望.叫左個麻辣魚蛋腐皮米線. 好大碗, 廿蚊好抵食. 米線頗"淋", 不過可以接受.湯底唔止有麻有辣, 仲好鹹. 腐皮不特別,魚蛋勁多味精.服務唔好, d 阿姐手腳極慢,一d 都唔殷勤, 雖然有成4個阿姐在樓面, 但成日聚晒係廚房果邊, 要搵個人睇下都唔容易. | cmn |
1 | （1/4）無需要太多，只需一碗熱辣辣的酸辣牛肉生菜米線，及一杯午後紅茶，過程中雖有不少同道中人坐得太過貼身，但我會守住風口位，差不多夠了，以後還會再來！ | cmn |
1 | 呢度食米線出晒名，我都係第一次o黎，真係大鄉里。兩個人叫了一個米線套餐，每款材料都有。其實" 食送" 好唔好食都係其次，因為多數都係來貨。佢打正麻辣，當然會試下佢湯底正唔正啦。要了中辣的麻辣湯底，阿姐立即話" 好辣o架" ，心想真係咁辣?但都沒有改變自意。車!中辣?冇錯係有辣的感覺，但不止於係好辣，後悔冇叫大辣。不過平心而論個湯底算不錯，除了有辣外，麻的感覺亦重。 | cmn |
0 | 叫左麻辣米線中辣,食左一啖覺得唔辣再加辣..不過最後連我唔食辣ge屋企人都食到..米線煮到林g g, 好普通ja wor..後尾叫杯豆漿..好大陣燶味,雖然佢退番錢,但係服務真係麻麻.. | cmn |
1 | 我上星期第一次去食...感覺係..好辣呀..我叫個中辣0既山竹肥牛中辣米線,因為以為唔係好辣就試個中辣,點知...好恐怖呀...個咀好似就爆炸咁...辣得好恐怖,之後食咩都冇味..我又試0左個土匪雞翼,好在個雞翼先上,我食0左雞翼先,如果後上我諗我食咩都冇味.個雞翼都ok,但唔係我想像中咁好好好好好食囉.上面好多黑椒,個皮係燒得几香,不過燶0左d,有d燶味唔係几好.全晚最得係杯凍奶茶. 因為實在太辣....杯凍飲絕對係救星! | cmn |
1 | 今日響度食lunch,叫左小辣竹笙雞肉炸醬米線($22),好好味呀,D雞肉超"或",呢間平過同埋清潔過總店,加辣唔洗加錢,仲有加一蚊就有埋飲品添.PS.此店無黑柏葉食,只在總店才有得食. | cmn |
1 | 呢日約左個好耐無見既舊同事出黎食飯耐無見就當然要搵個地方食飯之餘又可以慢慢吹水啦～呢度就岩哂喇！點左杯strawberry surprise 幾好飲，唔太甜脆香雞翼配泰式辣汁好脆口！雞肉仲保留好多汁，個汁好似泰式生蝦個汁咁，又幾特別手拆鮮蟹肉蟹黃手製意大利粉伴海膽好足料好多蟹黃！😍😍低溫慢煮燒西班牙乳豬豬手比我想像中大隻個皮好脆，但入面肉質又好淋😋😋估唔到一間酒吧餐廳食物都有呢個水準值得再去 | cmn |
1 | 果日係平安夜，提前半個月去book，個阿叔話我0力女，好彩仲有幾張大台，因我地有8個人呢！~入到去我地話要打邊爐，之後阿叔就帶我地轉左個比較好d概位，果邊排風比較好，唔會好多煙味！~味道真係唔錯，d醬自己配！~好玩尼間鋪頭我會再去幫襯，味道好，服務亦都唔錯！~~個鍋比北京仲高d，幾得意！就係北京烤鴨要book，有d小小失望！ | cmn |
0 | 朋友生日諗住大班人可以食多d唔同款式的o野~點知d所謂招牌菜都會差成噤~北京填鴨 : 唔cripy, 顏色暗沉, 肉"un", 個d 包住食的皮, 又乾又"un"芝麻蝦: 唔覺得d蝦係新鮮xx 豆付: 炸粉好厚, 豆付又硬x子燒餅: 唔夠cripy炸菜肉x (用來入燒餅) : 有d "叔" 味火腿津白: 有苦澀味個魚 餃子: 係入粒鯪魚旦用好厚的皮包住 ... 唔好食還有其他餸菜都唔掂, 枉我還提議去這間食, 攪到幾噤唔好意思呀~叫做唔駛駡的係: 送個碟高力豆沙 | cmn |
1 | 好有風味既舊式京菜酒家,之前來過食晚飯.今次涮羊肉.爐係好大支煙囪的炭爐 gd! 食完有少少暈 坐低一大盤醬任玩,鍾意落乜就落乜 羊肉 – 好夠肉味,少少蘇, gd! 小心痴左埋個爐到 牛肉 – 差少少,太薄蝦片 – 冇得頂,啖啖肉,蝦又大隻肉又鮮 手拉麵 – 打邊爐從來未食過咁好食既麵,食套餐都要encore呢個 一句過好食抵食! | cmn |
0 | 今天中午同家人4位去蓮香居，之前經過但並唔吸引進入，上網看食評讃馬拉糕好，已經打算去試試。去到𨋢經過二樓見到坐得好迫，我們坐三樓，較寛闊，同𨋢仲有阿姐推埋點心車😂,坐低便有兒時跟媽媽去飲茶feel,有點興奮，我們逢點心車經過都叫，張枱細，放不下幾籠點心，全部點心卻唔夠熱，味道也麻麻。馬拉糕也是一般，燒賣好硬。我稔而家去飲茶都係要求坐得舒服D，點心即叫即蒸較合心意，雖然四個人$300,但都唔會再去😀 | cmn |
1 | 你要运气好，才能比較快啲攞到位這裏是點心㨂你，不是你㨂點心鹹水角，外面脆，裏面軟，非常好味馬拉糕，鬆軟，又不太甜，必試可惜虾腸皮厚，一般般菠萝叉烧包，不知什么原因，带了少少辣春卷亦非常香脆饮茶当然最重要是水滚茶靓啦！另外外賣了蘿蔔糕，姐姐比你選二件萝卜糕，一件芋头糕，非常有人情味。 | cmn |
1 | 星期六的早上去飲個茶好滿足~近年愛上到蓮香居飲茶, 最鍾意係仲保存到手推車點心好好彩係每次等位都唔會等好耐, 而且D叔叔都會幫你你以為佢咁多人, 一枱搭左咁多人會唔記得幫你添水又唔會喎, 基本上每次都唔駛叫 佢個叉燒非常好味呀!!但好快飽, 冇得試其他點心..近排食左個點心好好好好味呀...希望下次仲會撞番佢! | cmn |
1 | 一開始搶位，好耐未試過，跟住倒瀉茶，杯好熱呀老友，跟住推車仔餓鬼搶食，謊死無得食甘，好過引，氣氛一流，food傳统味有個肥豬肉糯米反甜的sung 高的確比一般高Ｄ同sungＤ其他點心都不錯但排骨炒面就硬而不脆 | cmn |
0 | 今晚請澳門朋友到深井裕記晚飯，朋友滿懷希望因該店實在馳名於省港澳！燒鵝一隻，紅瓜子斑一尾，花旗參燉湯一煲另加六個小菜。先上嘅燉湯略咸，跟住四個小菜尚不過不失，一枱朋友最期待燒鵝上枱，皮韌唔脆，仲唔夠熱，好似燒起超過幾小時跟住翻熱嘅感覺，朋友們當然大失所望，而本人作為請客東道主更是無癮，不會再有下次光顧，得個名但無質量，不吃也罷！ | cmn |
1 | 第二次來,今次一行7人,由於是我推介黎食飯,當然吾衰得!雖然是7人,但只叫了幾道菜,主角:燒鵝全隻:一條伙計話正過東星既班,兩碟炒菜:一個湯!先講燒鵝皮脆肉嫩,.剛出爐...好味!至於蒸魚方面,上次試過蒸魚有水準,所以今次叫條正D既,果然無失望,火喉剛好,醬油味道適中,加埋條魚新鮮,簡直無得彈!炒菜....仿似回到以前大排檔...夠鍋氣!個個都話好過沙田龍X好多!(因上星期去沙田龍X,個個彈都飛起),算補回上次的失望! | cmn |
0 | 我地一行十一人去食晚飯，好彩有訂枱。因為真係好多人係出面等位。因為我地之前食左少少野，個個都唔係太肚餓，所以叫左個八人套餐再加多兩個餸就攪掂。先上隻燒鵝，嘩! 比起往時既質數，移家真係失色左好多。隻鵝無咩肉食，無咩香味…總之就唔係好得...其他餸都無咩特別，食左隻鵝唔好食，都無咩心機食其他野lu.... 十一個人去食八人餐都會食剩!!ps 食燒鵝都係去鏞記 | cmn |
1 | 這是一家燒烤自助餐店，位於銅鑼灣地鐵站附近，非常方便。我們点了很多不同種類的食物，有幾款滿好吃。第一款是生蠔，有鮮味，洗浸得很乾淨。海鮮拼盤款式多如下圖。牛肉也很鬆軟，洒一點它提供的玫瑰岩鹽在牛肉上面，特別美味。三百多元的燒烤自助餐算是不錯了。 | cmn |
1 | 已經好久沒有找到一間滿足的放題了！大廈門口外觀雖然比較難找到招牌，但上到去門面感覺不錯！桌面不夠大所以要吃得比較快，不然新到的東西放不下，建議慢慢寫，用平板落單夠環保，食物質素唔差，帶子比外面放題好食，另外燒肉方面牛肉好漂亮，甜品種類都好豐富，十分推薦！ | cmn |
0 | 放工後來到尖咀搵食女友提出要食韓國食品向來以食為先的她提議這裡HUNGRY KOREAN紫菜巻(牛肉)外皮很淋，雖不至於索了水，但也太沒口感，飯粒鬆散，牛肉味道一般，整道菜最可口的竟是中間的黃瓜雞翼(酸辣)雞翼不入味，不論是酸或是辣，都只在表皮上吃到豆腐湯整餐味道較為可口，原因只是它比較接近正常水準韓式拉麵整個麵的味道十分抽離，麵身完全沾不上湯底的辣味在近年五花八門的韓國食店中這一間保留著快餐店的形式但卻保留不了食物的質素 | cmn |
0 | 平日的下午人不多這裡是趕時間，單獨吃飯時的首選坐位會在叫餐後收銀員代為安排石鍋拿到來飯底要快撈，不然飯就會變硬有蔬菜拼盤: 大豆芽、菠菜、菜乾、紅蘿蔔絲、泡菜絲、洋蔥絲、冬菇片牛肉上附上雞蛋撈起來濕濕的不會太乾可惜牛肉不算太多，而且呈粒狀飯較乾身，吃得到蔬菜石鍋飯味，但吃不出牛肉味。以$30多 尚可接受。趕時間、價錢平又想吃韓國菜的，絕對推薦。 | cmn |
1 | 咁岩個段時間日日去尖沙咀上堂，於是就發掘下尖沙咀有咩好食啦。個日早放, 所以黎到唔洗排隊, 係點餐先, 然後跟number坐, 之後就會有人送d野黎架啦! 我要佐個餐有豬肉石鍋飯, 有野飲, 有紫菜卷, 朋友就揀佐雞肉石鍋飯, 大致上都唔錯.... 最重要係食完之後唔口乾!! 絕對係冇落味精! 有機會再去幫襯!! | cmn |
1 | 今日一個人去到天后，知道有間主打美式漢堡包店的鋪頭，朋友早早介紹依間餐廳今日難得經過就試一試。季節限定有羊肉漢堡餐牌選擇都有好多，最近病緊又喉嚨痛，好彩都有意粉/意大利飯比我簡。先來一杯熱檸茶。再叫一個軟殻蟹蘋果沙律。軟殻蟹大大隻不會油膩，入口香脆香口，沙律菜爽脆，最鐘意蘋果片。另外叫左個燴飯。海鮮份量有好多，飯粒有咬口吸哂醬汁味道，醬汁帶點香辣，加上菜粒和秋葵，味道濃香不單調。燴飯不太軟身岩我心水。 | cmn |
1 | 天后是美食的集中地，總有一兩間好味的在附近。今天應友人之約，來到了德州漢堡，品嚐美國風。漢堡選擇也滿多的，我則叫了一個最正忠的Texas BBQ Burger加加上了汽水Combo。以木板上枱，漢堡扒的肉十分香，肉質軟淋，略帶微血紅，十分Juicy。配上了BBQ醬汁，十分惹味。薯條是即炸的，熱辣辣脆脆的，炸得出色。可是對我來說酸瓜還真的是有點酸，我不太能接受。唯一美中不中的是肉汁多得有點過份，把包肉的紙弄破了，吃的時候要特別小心。 | cmn |
1 | 星期六，朝早打完波肚餓是常識吧？食包包食飽都係常識吧？嚟到天后，搵burger 見到呢間門面一啲猶豫都無就衝咗入去。座位唔錯多，美國餐廳，有得聽住歌畀你慢慢食都係慣例。燈光唔會太光，見到都有幾對情侶，都應該啱地方拍拖。 | cmn |
0 | 第一次黎食，就叫咗最貴$168嘅鵝肝Burger~老公就order 皇牌 Burger，比得錢當然有要求。Cesar Salad 味道唔錯，不過一打開個包，塊鵝肝煎燶咗，又黑又乾又硬，塊牛又係咁乾，以為咁多人like 係好味，深深被騙了！之後我食淨塊鵝肝同佢講，佢話會同廚房講，連道歉也懶得做，我住係附近，唯有永久black list 佢～ 老公話「Triple-O 仲好食過佢。」 | cmn |
1 | 今日全女班，同幾個朋友聚舊😎，這裏環境不錯，很有氣粉！因為減肥的關係😂😂😂，所以叫了一份Texas burger , 同一客雞翼 ，1個 蟹肉意粉share 來食，首先個burger 好正，好juice , 個汁好食不解釋！果然係店員首選推介，隻雞翼就好脆好好食，個BBQ 醬都好好點👍意粉都好抵食，平過出面食開個d ,味道都正，overall 都好好，好多年青人係到，好有活力，哈哈，座我對面個個都好靚仔，下次會再來，今天很開心！😘😘😘😘😘 | cmn |
1 | 星期日優優閒閒食個Brunch.原本預訂了窗口位，諗住可以睇住靚維港景享受午餐。但原來呢個時段， 太陽正正曬到應一應，幸好侍應給我們換上後排半圓檯，坐得更舒服呢！也不影響觀賞維港景色。今次品嘗名為~Because Brunch~有日式和意式選擇， 我們二人，當然是一人叫一款啦！對住美麗的維港景，舒舒服服慢慢嘆，慢慢食左大概 3 小時。 | cmn |
1 | 摰友生日飯，一年一次，精心安排。北京道1号的餐廳，出名天價，竟然自助餐價，就試下，看看是否有其他消費。沒有指定下，兩條女坐最浪漫的海景位，三道菜果然498一位加一，甜品拼盤不是樣樣細細粒，足一件夠對分，寫祝福語句。美中不足是分時段，8點半準時交枱，似茶餐廳收晒野催走。 | cmn |
1 | 是日Graduation dinner完了之後,同學提議去一d grad少少的飲杯酒,最後決定了去Aqua Spirit度飲,一行二十幾個人令到個場都顯得很迫夾因為不太想飲酒,(喉嚨痛)order了一杯無酒精的pink passion,不太記得係乜野成份,但係飲得出有Canberry juice同西柚的味道甜味一點也不過分,不錯朋友order的absolut Peach,酒味幾重,但仍有蜜桃香味,幾清新,如果我不是喉嚨痛我會選喝這個 = )最後埋單一人二百大元,唔錯 | cmn |
0 | 100日紀念去咗aqua食飯, 雖然坐唔到窗口位, 但都可以欣賞到唔錯0既夜景. 我0地冇order日本0野, 心諗食西餐會好d, 點知就衰咗喇!先講lobster starter, 好咸, 又冇乜鮮味.湯仲唔得,好水,而且d豆唔夠溶,唔夠熱.main coursｅ又冇乜水準可言，連ｄｅｓｓｅｒｔ個cream brulee都令人失望, 都未試過有一塊咁厚0既糖, 且同lavender 雪糕一d都唔夾.總括而言, aqua都係食景，食物真係好唔掂！！！ | cmn |
0 | 來這裡吃過幾次，之前幾次都是吃花膠湯底，前幾次的感覺不錯，雖然花膠開始愈來愈少，但食物還是不錯的，湯底都沒有太咸，吃完後雖有一點點口渴，但整體還是ok。這天和朋友再來吃，想試一下其他湯底就出事了。這次點了醉雞湯底，喝了兩三碗湯，回家後除了口渴還超頭痛，人非常的累。喝了很多很多水之後才好一點點，但第二天還是頭痛口渴了一整天!超辛苦! 味精真的太多了吧!???p.s. 一半以上的客人都是大陸人，他們通常都是walk in，然後沒位子就跟店員大聲理論。現在不只裝潢像街市，氣氛也愈來愈像了! | cmn |
0 | 冇食海鮮 因海鮮種類不多所以不作評論 但安格斯牛實在太差 與價格不相乎 牛肉雪花分佈雖然好似好靚 但口感似食香口膠 另外 價格絕對不便宜 價格同食材完全不成正比 花膠雞湯底還可以 帶些鮮甜 絕對吾會再去第二次 同放題火鍋相比之下 食材質量差吾多 本人五點半夜晚去到 沒有預訂 所以不用等位置 餐廳有好多遊客光顧 餐廳環境懷舊 可以講係朝聖地方 但吾係追求食物質素嘅地方 環境乾淨 服務還可以 但係聽到侍應埋怨客人比嘅小費太小 已經加一服務費 餐廳食物仲要咁貴 仲想點 | cmn |
1 | 花膠雞湯底好味，花膠夠晒林，又足料。仲可以免費不停加湯，而唔係加水，無沖淡味道。鱔片夠薄，無骨，勁正。海鮮（聖子，蜆）好鮮甜。安格斯同羊肉片都好好味，唔會話太太太重肉味，剛剛好。鵝腸就唔係太新鮮，無論煮幾耐都完全咬唔開好似橡筋咁。員工好休閒，但無即刻招呼客人。明知你搵佢但都要等，唔知等乜（等到佢吹完水掛）先招呼你咁，好多次都係咁，但實際上佢地係唔忙，你會見到佢地好休閒。態度係好嘅，只係成日要等........ | cmn |
1 | 第一次食係朋友介紹，我話自己鐘意飲湯，去過一次之後從此就愛上，個花膠雞湯底，顏色係黃色好濃味，落料前通常都要加一轉湯，火鍋料牛肉厚身有肉味，丸類有款薑味丸係間鋪推介，我就唔覺有咩特別，其實最主要都係個湯，火鍋料已經排到好後，環境方面地方唔大，得大約十張多少少，長期爆位，去之前最好訂位，位置唔難搵，女人街隔離，係間鋪出面等上落個位置好臭，鋪面用舊香港做裝飾，出面個自選海鮮檔同切牛肉都用紅白藍做底，我食咁多打邊爐個湯底最好就係佢 | cmn |
1 | 濃厚花膠🐔湯‧好足料最少有十隻花膠‧🐔湯濃郁滋味之餘又滋補．喝左頭啖湯．會送上一壺🐔湯refill👍🏻．手切安格司‧牛味重肉質細嫩．豬肉眼筋‧比較少見‧眼筋由不同肌肉所組成食落又香又滑又爽口．紐西蘭蚌‧大大隻又新鮮．羊肉片‧一D羶味都無．其他配料都新鮮壓軸登場龍蝦刺身 ＄238．Moody Monday要隻龍蝦刺身治療下即捉即劏上枱仲郁鮮味十足一蝦兩味刺身又得熬湯又得頭尾熬湯兩人份量Rating: 9/ 10．似置身街市搜尋新鮮食材新鮮應該係咁．除非唔係 | cmn |
1 | 朋友生日，一行六人去打邊爐。鮮雞花膠湯底真係好正！！完全超出想像。滾起之後先飲湯食雞食花膠，而唔係急住打邊爐先。湯底又膿又鮮，真係不得了！！雖然飲湯已經好滿足，咁但係打邊爐當然係要其他配料啦！飲完湯之後，幫我地加番雞湯，而唔係普通上湯，非常有誠意。手切肥牛非常OK！其他料都幾好。但係，一定要介紹嘅喺，用個湯底煮烏冬！！！哇！！！真係無敵！！超級滿足！！！ | cmn |
1 | 昨晚終可食到花膠雞鍋，因訂位比較困難，預早大約一個月訂檯，總算沒有失望！我們二人叫了一個小花膠湯底，花膠食到尾聲都仍然仲有，夠哂足料，未開始落火鍋配料前，先飲了一碗雞湯，味道不錯，之後點了食評推介的花膠雲吞和蝦丸，超乎預期的美味，大大粒味道也好！由於不是大班人食飯，未能試試海鮮，下次再來食過，值得推介！ | cmn |
1 | Crème Brulee我地平時就成日見到 咁加埋dark coffee既 你又試過未?😍一上枱就即刻點火🔥(令我諗起長洲既火焰雪山🤤) 表層燒得非常平均 賣相好靚😭但略嫌焦糖唔夠 薄到差d睇唔到☠️😭但味道係一流!!!🎈一啖食落口 先食到濃烈咖啡味 後勁帶甜😋(今鋪真係先苦後甜😂)咖啡既苦澀味同crème brulee原來可以咁夾😋必點!!!! | cmn |
0 | 之前係glasshouse 食開dinner,薯條同牛扒係最愛，係openrice 見到有tea set又話好好食，有朋友黎香港旅行，就黎試下。結果真係食到靜哂，個Macaron同Scone真心難食，其他亦一般。好彩無要2set，真心建議唔好叫tea set。。。。。。 | cmn |
1 | 今日喺中環要接朋友放工，所以之後就同佢食啲嘢。但又未到晚飯時候，所以就決定食碗拉麵醫下個肚。周月拉麵都幾出名，見下午時間唔係有太多人，所以我哋就入去食。一坐低，我哋就分別叫咗兩碗面，我叫咗麻辣沾麵，我朋友就叫原味。佢嘅湯汁唔似其他店食嘅咁濃稠，比較稀啲。不過味道都幾濃郁，我好鍾意佢個麵質，麵質幼同滑，另可以選擇面嘅份量，大份食得好飽。不過略嫌佢肉就少咗啲，裏面只有小小叉燒肉碎，所以唔夠一大片叉燒來得滿足。 | cmn |
1 | 我第一次食沾麵就喺周月，當時已經覺得好好食，之後就諗「應該度度都一樣」。之後我同我先生試過去第二度食沾麵...點知無一度可以好似周月咁好食。佢地D麵每日新鮮造，見住佢做𠺢！D麵好彈牙同chewy....個汁超濃同鮮！撈埋D麵入面唔會太濃，啱啱好！當食完D麵，職員會幫你加鷄湯落去D汁到，之後飲呢個湯，好鬼好味！（個鷄湯係堅鷄湯，唔係味精或鷄粉）Highly recommended!!!! | cmn |
1 | 星期日的BRUCH選擇了周月12點多到達等了30分鐘便入座點了主打的つけ麺, 300g自家制太麵很彈牙而且沒有討厭的鹼水味可是我覺得麵身有點太硬身沾汁是來自愛媛縣百年老字梶口商店的醬油醬油香濃惹味, 偏重鹹, 帶微酸拉麵沾上汁後味道剛好~醬油配有豬肉, 筍子和香蔥配料份量偏少卻令人更能集中沾汁的味道溏心蛋有水準, 溏心效果很好值得一提是這裡服務很親切令人有賓至如歸的感覺枱上配有冰凍麥茶供享用也值得一讚下次回再光顧嘗試其他的拉麵款式 | cmn |
0 | 1/F裝修，要爬到上2/F先有得食，8pm都仲好多人等位，終於到點知個位冷氣機滴水滴到放左個地拖水桶係台面都仲可以叫人坐埋去食🤦🏽♀️一路食一邊加湯嗎？一如既往叫酸辣套餐、大香草雞翼、皮蛋味道係無咩大問題既，好食唔好食都應該唔到我再寫，但⋯⋯細雞翼一碟有3隻，大既一碟有5隻，黎個陣得4隻，佢就話欠一隻轉頭比，係跌左1隻落地下，好似要興幸佢無執番地下個隻比我地咁⋯⋯但真係無奈，食哂隻雞翼都無黎⋯⋯已經無心追問，真係沒想到會變成咁 | cmn |
1 | 趕上班，就到附近食心愛的譚仔。就是如舊點一碗雙餸，酸菜跟豬潤，我知道材料成本上漲，但你可以加價，總不能把食材縮減至如此田地，看到了那珍貴的酸菜嗎？我翻了又翻，整碗米線就只有那幾條，至於豬潤，也是那幾片都是極度珍貴的。至於味道，我總不明白譚仔各分店是如何定位其辣度的，同樣3小辣，我家樓下的完全不辣，這裡卻辣到噴火，希望譚仔日後會有所改善 | cmn |
0 | 譚仔三哥開到成行成市, 周圍都搵到佢地既蹤影~相信問10個人, 有9個都食過~雖然係咁, 但食物質素就真係每況如下...今次叫左個炸醬雞絲米線, 三小辣...炸醬冇乜味, 雖然顏色好鮮艷, 望落去都以為好好味. 點知入口後, 淡而無味....份量雖多, 但都冇用...而且更覺得食完都唔知係咩黎~雞絲份量少左, 得番幾條~ 煮太耐, 太un三小辣完全唔辣...太多客, 好明顯佢地係做唔切..所以做野食時都好明顯係求其左~話晒係米之蓮, 係咪應該維持下食物的水準呢? | cmn |
1 | 上完堂之後，由太子行過黎呢間譚仔都唔使太耐。而且夜晚十點幾，人流都唔算太多。可以食餐過癮既米線。因為唔知咩原因，想入黎食碗麻辣米線先返歸。麻辣米線依舊要大辣，不過料就有小小變。都係要雞肉，因為呢度既雞算幾好食。食落唔會鞋口，而且份量都幾多。另外，我既新係腩肉。因為肥瘦適中，食落好有口感。而米線都唔錯，個麻辣湯當然食得好過癮啦。凍奶茶佢既茶味好重，而且落既奶係幾特別。聽閒係落左豆奶，所以又香又滑，值得一讚。都係三十幾蚊一餐，間中過下麻辣癮。絕對係唔錯既選擇。 | cmn |
0 | 今天我叫了一碗魚旦生菜米線,小辣$26勁多芽菜,但是沒有去掉芽頭,要扣分本人自問都好食得辣但這碗小辣面卻令我吃不下去全個湯底得個辣字如果我是叫中辣還可接受,小辣就真的無可理喻魚旦亦無怎特別,真的不明白為何可以得獎,失望!!! | cmn |
1 | 過左一個禮拜, 念念不忘, 又黎試食佢個酸辣米線. 上次試左麻辣, 今次就梗係要試佢個酸辣啦. 要左腐竹同竹笙嘅酸辣米線, 試一口湯先, 感覺都ok, 不過個人認為佢地個麻辣做得出色d. 酸辣味好夠, 甚至有d怪得滯, 個味酸到有d好似醋嘅酸味, 自己就唔係咁鍾意. 要讚腐竹同竹笙, 份量好多, 而且索晒個湯一流. 一樣係飲凍檸茶, very good. | cmn |
0 | 成日都聽人講譚仔有幾好味, 有日行過旺角, 見到開左間, 就入去睇下喇, 叫左個炸醬酸辣湯底, 蒜泥白肉同埋土匪雞翼, 先講個米線先, 米線幾彈牙, 但d湯就一d都唔酸辣囉, d炸醬就仲恐怖, 粉紅到好似人地d嘔吐物咁, 見到都食唔落, 最后, 我撥開d炸醬, 怱怱咁飲左幾啖湯, 同食左幾啖米線就算喇, 個蒜泥白肉就漏到食左兩片已經頂唔順, 土匪雞翼就幾香口吓!尋晚睇介紹飲食既節目, 話長沙灣嗰間好食好多喎, 咁就下次行開長沙灣先至再試喇, 旺角嗰間就請我都唔會再去! | cmn |
0 | 尋晚，我和朋友一齊去左此店食晚飯！我叫了墨丸酸辣米線！嘩，米線算軟，酸辣=普通一樣！無咩酸辣！再叫了麻辣雞翼！OK 啦！而價錢方面，相比我係深水步相差幾遠！野飲貴左，雞翼又貴d！雖然，唔算係好多！不過，e個price 就唔洗食這店！以後，都唔再係旺角食譚仔！ | cmn |
1 | 整體來說好好味的，最值得食既係個炸豆腐^^"。第二係個滷肉飯，值得再來試試佢其他小食。價錢相當平民化，飯麵大概50至60，小食都係2x王40左右。兩個人都可以叫多少少但環境方面有少少迫(土地問題)。 | cmn |
0 | 好耐冇試過台灣野。今次點左牛肉麵，鹽酥雞滷肉飯飲品就係珍珠奶茶同冬瓜茶先講啲失望既鹽酥雞滷肉飯--啲滷肉啲個少少汁又唔夠，雞就炸得幾好，但啲肉就冇乜味。至於飲品，冬瓜茶好淡，飲唔出係冬瓜茶珍珠奶茶調返轉，成杯糖水咁，奶茶味完全冇。碗牛肉麵就好啲，牛肉入味但個麵感覺似係日本拉麵多啲囉。。。 | cmn |
1 | 諗唔到天后有間咁出色嘅酒家， 燒鵝皮脆肉香泊得住深井的水準， 片皮鴨師傅手勢超好，厚薄適中，冬瓜盅夠清甜， 燒腩肉多數下午已燒好，夜晚叫已經唔新鮮，嘩！個皮仲係脆嘅，叉燒指定要邊位，帶點香口成咬落成口肉汁 街坊價錢，環境舒適，以後去香港島搵嘢食呢間一定走唔甩 | cmn |
0 | 唔洗多講，睇相就明⋯⋯⋯3餸撈米線共$37。 佢一個餸$4 但都只係得少少，對比譚仔嗌個蕃茄湯底都會送啲蕃茄塊喺麵上面，星林居真心好嗱喳。 賣相同味道同份量都係強差人意⋯曾經拎獎嘅米線，成點解會變成咁？ | cmn |
1 | 香港有好多間米線鋪，除左連鎖果幾間，我都會幫襯下d小店。今次去食一間尖沙咀樓上既星林居。湯底唔錯，叫左麻辣，辣得黎都夠味。米線都軟硬適中。餸既選擇都相當多，竟然有雞翼！叫埋汽水40蚊左右，抵食！ | cmn |
0 | 呢間系尖沙咀有兩間分店，上次食開嗰間覺得差咗好多，今次就黎試吓呢間...基本上佢哋所有野係一模一樣，唔知味道如何呢！？今次叫咗少少辣加豆腐卜、豬大腸、金菇菜，佢地既湯底味道同分店一樣，都係重味精（食完勁口渴），有味精就一定夠晒味，而且米線份量過少，食晒一碗都唔覺得飽。另外，豆腐卜非常干！！浸左一段時間都係咁！佢地究竟有無煮過？豬大腸好多肥膏，好唔開胃金菇份量都係極少！佢地唯一好在有我中意既芫茜～ | cmn |
1 | 放假又冇野做最好一個人去搵野食尼間店位置真係幾難搵 係鴨記中間 真係估你唔到入到去坐底 會先介紹湯底 小食 同特別既材料介紹得十分詳細我叫左雞肉 雲吞雞肉有別於某3兄的雞肉滑 簿 同有質感雲吞不過不失湯底真係鮮甜 小食就冇叫一個人一碗已經夠晒飽埋單仲會同你講下笑問下岩唔岩食35蚊 人情味都覺得飽晒 | cmn |
1 | 第二次食呢間餐廳，夜晚6點半，人流唔多，不過到7點嘅時候已經差不多已經坐滿人了。👍店員好好態度👍(雖然手腳有點慢😂)，女店員會好仔細話你知米苔目係咩。豬骨湯底好夠味，米苔目都好彈牙👍涼拌蓮藕好好食，夠爽口，個人認為小辣味道不夠濃，下次可以試下食中辣。👍豬雙脆(🐷👂🏼＋🐷👅)嘅豬脷比例有點小，有點唔夠喉。😂叫咗杯: 冬瓜仙草冰🍹, 雖然叫咗小冰，不過都好多冰😂同女朋友食咗$123，叫咗兩個小食都唔算好貴👍如果經過不妨試試吧 | cmn |
1 | 上星期六完左gathering去左潮館食飯，因為已經九點幾，有得平。叫左個蠔仔粥，感覺今次無甘多胡椒，唔係好夠味，不過整體上都ok。另外，個煎麵餅都係ok，唔算太好食，個人覺得唔落醋食會好味啲。其他小食都唔錯， 不過係覺得味精重左啲，食完有啲口渴。 | cmn |
1 | easter 都已經0係度飲過一次la，係幾抵law，人均20 左右ok la，可能我地人多所以食到多d 野la ^^推介第一樣係個xo 醬蘿蔔糕，唔會因為早茶抵而hae 落xo 醬，都真係幾多的~!另外想講蜆介鯪魚球，上枱都仲熱熱地，唔錯^^不過問題真係等到頸都長埋，環境方面幾優美 | cmn |
1 | 大熱天時行街，又忍唔住要去食雪糕，今次好彩揾到位，可以坐係到歎住食同朋友share食左高知縣沢渡茶大福芭菲杯，仲有宇治抹茶銅鑼燒芭菲杯，兩杯都有香濃軟滑嘅抹茶雪糕，夠曬冰凍又好解暑，不過可能慢慢食既關係，所以覺得雪糕好似好快就溶咁第一杯有大大粒既麻糬，咬落好煙韌，旁邊的紅豆甜度適中，而另一杯銅鑼燒偏硬身，不易散掉，餡料同樣甜度剛剛好，我自己就幾鐘意兩杯都裝到滿滿的，餡料算多，口感又豐富，吃完好飽足呢 | cmn |
1 | 早排同幾個朋友去開銅鑼灣食日式燒肉，邊食邊聊意猶未盡，決定下場食雪糕繼續聚會揀咗呢間一來方便近本身間餐廳，二來想食佢個蜜瓜雪糕好耐了<日本直送Deluxe蜜瓜芭菲> $220個蜜瓜確是鮮甜多汁，而抹茶雪糕就好軟滑，茶香味都夠而已仲帶點回甘，邊食雪糕邊刮蜜瓜都幾狼狽，個蜜瓜水份真係好夠，不停濺到四周一手都係，價格如果再平啲就好啦<富良野薰衣草雪糕> $48紫色純粹紫色好靚，食落味道有點似香薰味，覺得有點不合我口味 | cmn |
1 | 食完串燒唔夠喉想食d甜品咁啱之前Sogo感謝週買左d coupon就快到期好耐無食喇。。。香港咁多間分店最中意食呢間坐得舒服而且質素穩定服務都ok啦。。。220蚊係貴左少少。。。不過時令水果真係值回票價食蜜瓜都要睇時機現在吃剛剛好係我食過咁多次最好味嘅一次d肉質淋。。。d蜜瓜汁多到呢好好好好好味呀最緊要係甜得黎同牛奶雪糕好夾記得配牛奶雪糕好喇。。。綠茶味會影響個蜜瓜嘅甜味食完飲埋d汁。。。甜到呢。。。好味 | cmn |
1 | 好多人黎i Cremeria靜係食綠茶但其實自上次食過佢嘅蜜瓜巴菲之後試過佢嘅北海道牛奶雪糕個陣就已經覺得好正一直未有機會番黎試 直到今日雖然唔及之前係日本食嘅咁creamy但係香港黎講 佢嘅牛奶雪糕都算唔錯食落去好滑 牛奶味又重我自己覺得佢嘅牛奶雪糕係出色過佢綠茶嘅建議大家下次可以試下佢嘅牛奶雪糕 | cmn |
0 | 路經sogo, 見到有間綠茶雪糕店, 又冇人排隊, 於是便入去試下食。 於是揀左個最平嘅雪糕食.呢間同禮頓道嘅綠茶雪糕, 喱間比較多奶味. 禮頓道嗰間就多d綠茶味。如果唔想行咁遠，又想食綠茶雪糕，都不妨一試。至於其他嗰啲雪糕，我就冇試因為好貴。 | cmn |
1 | 係LOG ON 門口,得3張枱仔,要企係度食日本蜜瓜好甜,加上雪糕幼滑分開食又好,夾埋一齊食又好點食都係好食因為本身材料靚賣相又得意,但高消費甜品唔可以成日食..下次想試食綠茶雪糕~happy !! | cmn |
0 | 無綠茶味、無牛奶味！未食到三份一已經出緊水，無錯，係水！無味！我隔離對情侣食到一半走人，剩咗半杯綠水！我就因為俾咗$49，同埋好口渴，所以當冰水飲哂！富豪雪糕比佢仲有牛奶味！銅鑼灣雪糕有咁多選擇，真係有排未輪到佢！ | cmn |
1 | 之前吃得太飽的關係，沒點招牌，反而點了時令水果芭菲杯，蜜瓜味。店舖地方不大，長長的人龍排隊付款，再等雪糕製成品需時起碼十來分鐘，必須走到店舖外等。好啦，雪糕造型還算挺不錯的，點了牛奶雪糕，牛奶味很重，旁邊的日本哈蜜瓜連皮奉上，份量還算有誠意，且很清甜。雪糕底下的米通和雪糕配合起來，出奇地匹配。有趣的是可愛的銀色雪糕匙原來是塑膠做的。堂食的話，站在小店裏被人擠來擠去的，並不太好受，建議在店外吃。推介：牛奶雪糕。 | cmn |
1 | 平日去開上環做野，見有時間就行去海安，十一點，過左早餐時間無乜人，就食小小野。。。暖暖菠蘿包+冰冰厚牛油，無得輸！食完飲番杯唔加糖嘅熱奶茶，好味嘅早餐就係咁完成左 | cmn |
1 | 其實海安離中環唔係好遠，如果公司近上環，可以考慮好似我咁同同事搭丁丁去食撈麵，幾個站，信德中心個站落車。我唔係求其食茶餐廳嘅人，要食就要食最地道嘅，就算遠少少都價值。懷舊奶茶紅豆冰 -又有茶香奶滑既口感. 好多紅豆！鍾意飲紅豆冰一定要試！必食薑蔥叉燒撈麵-好滿足嘅味道！煲仔公司麵 -反而唔係好推介，因為好似普通公仔麵加啲餸。如果覺得個撈麵份量唔夠飽，我要推介海安嘅椰撻！好有椰香，食完個甜品剛剛好！開工! | cmn |
1 | 呢間冰室好耐冇黎過, 噚日因為行經呢度, 所以今日專登黎食個 Lunch!之前鐘意係樹食件奶油多 + 奶茶, 真係好正! 仲有菠蘿油牙咁, 依家已經買少見少啦呢 d 冰室! 佢地 d 老一輩都好似唔見晒, 黎左 2 個後生好多既人! 可能佢地都退左休囉!我例牌又係食佢個福麵 + 腸旦, 不過今次佢地有 d 失手, 隻旦煮得燶左 d, 希望佢地下次唔好又係咁啦! | cmn |
0 | 杯茶唔係特別正....麵包仲要係硬既....d 阿伯做野又慢得過份兼有點失憶~~~ | cmn |
1 | 我說他人看不穿🤦🏻♀️要數到香港的鰻魚飯一定係非佢莫屬😍原條肥美巨型鰻魚平躺係日本珍珠米飯上🤤鰻魚無乜骨 啖啖肉 仲要好扺食！Lunch Set 都係$98+10%即係$108! 有沙律 麵鼓湯 同茶碗蒸 勁抵食！平時係出面食個得幾件的蒲燒鰻魚飯都要過百啦🤦🏻♀️餐廳內在環境好懷舊有啲日本舊式居酒屋的感覺全間餐廳以木為主 比人感覺好溫暖好舒服仲有啲小燈籠 可以影下相扮去左日本😂lunchtime去都有機會要等位 | cmn |
1 | 個仔話facebook見到一間日式食店有正正的鰻魚飯食，就在屋企附近.於是昨天下午便去試試.2點去到還要等４５分鐘，地方不太大，不過D食物很好味串燒牛舌口感彈牙，正野菜牛肉烏冬牛肉味濃，烏冬細滑，湯底清甜原絛鰻魚飯份量十足，肉質鮮嫰，勁有滿足感漬物淮山好食，但極少，想試池魚剌身但沽清，整體還很好，又有一處好食店可以光顧 | cmn |
1 | 呢間沾面開左好耐～ 一直都未有機會去食～ 今日收工果陣突然諗起～ 之後就向住目標出發～天氣凍的時候，見到一個好似溶岩咁滾的熱湯～ 真係好治癒～佢面的份量有份幾個份量～ 以附合不同食量的客人的需要～ 個蛋係糖心蛋黎架～ 雖然佢係凍既～ 但稍稍浸入熱湯，就有外暖內凍的效果喇～ 咬落去仲有粉粉流心架～ 叉燒油香好夠，雖然好肥，但食野黎講無計喇～原味炸雞～ 炸得好香脆～ 但覺得唔係好夠味～ 自行加d七味粉先再食~ 成件事會完整好多～ 可以試一下呀～ | cmn |
0 | 本身很喜歡吃日本拉麵、沾麵。見店子已開了好幾個月，經常見人排隊，今天就嘗一嘗沾麵如何。結果非常失望，那個沾麵湯，好好好咸，不是「濃湯」，呈現糊狀，似茨汁多些，沒有魚介香味（就算後加的湯也不夠熱且似暖水多些）。就連䓤也少得看不見！蛋及义燒也不好吃唯一麵質尚算有咬口。而且服務也非常一般，枱上有一壺凍水供應，但我見鄰桌水壺已空，換了第二枱客也不更換。其實已過了繁忙時間，侍應應該較空閒可以跟貼一些。以$93一個沾麵，一定不會再試！ | cmn |
1 | 來這裡就是為了一嘗午市定食，果然沒有令我失望。一份壽司定食有前菜兩碟，蒸蛋，麵豉湯，6件壽司，兩件卷物，一碗細魚生飯，最後仲有雪糕。魚生新鮮，沒有因午市定食而將貨就價。特別驚喜是三文魚子，我竟然覺得好食，平時多數又腥又咸，今次終於食到鮮甜。服務生都一流，十分有禮貌，而且尊重客人，又細心。環境不用多講，在20樓，坐bar 枱望住海景，心曠神怡。而且氣氛寧靜，與朋友靜靜享受一個午餐後，令我身心舒暢。 | cmn |
1 | 冬天的時候，我好鍾意去蛇王芬開飯，它的燉湯和臘味飯簡直就是驅寒的妙品😻😻😻丨臘味糯米飯：蛇王芬出名臘味，糯米飯的臘味粒粒甘香鮮味，糯米飯一粒粒煙韌可口，臘味的味道完完全全與米飯融和成一體😻😋👍🏻👍🏻👍🏻吃完後成身暖笠笠，感覺超正❤️❤️❤️蜜瓜響螺燉湯：每盅湯都有蜜瓜、江瑤柱、響螺及瘦肉，真係超級清甜好味，直情好過我阿媽煲的湯！它不單單好味而且只是吃了幾口湯，成個身已經超暖，仲好熱添😻😻😻 | cmn |
0 | 一個好簡單和很重要的重點，知道一碟雙拼燒味飯價錢是$55元，但未試過這店就去試一下，叫了一碟雙拼燒味飯。1分鐘就準備好，賣相不錯的，點知一開始品嘗後發現一個大問題，就是米飯太林了。配4切白切雞和4切差燒，這情況真的無心機再吃下去。但點都吃多2淡，挨多10分鐘就賣單去了。四週看看，牆上都是報紙報道，但望返自已碟野。只是一個不幸！不想再來了。 | cmn |
1 | 一些香港的味道，要嘗一碗肉味與飯香兼備的切雞飯，如大海撈針，主理人堅持找來有鮮味不「霉口」的靚雞，加上兩代交情才取得的靚米，軟熟又有米香,簡單好吃有時亦真的不簡單。 | cmn |
1 | 今日去左呢間一直都想試好耐既蛇王芬食，係我最鍾意既美食類型之一，少機會可以食到而且好有水準！我問佢拎醋食蛇匙，佢好串咁話:我唔係唔想比你,係落左醋會將成碗野變味食唔到原汁原味！跟住我無出聲，佢轉頭就好串咁拎左碗醋黎！最後我都跟佢既食法我仲見到徐克同佢一個女性朋友，應該係佢老婆呢間都係我心水之一，希望大家試完又一齊上黎分享下P.S.今餐食左蛇王芬潤腸羊肉煲仔飯 + 麻辣魚香茄子 + 四季肉鬆炒蜜豆+蛇匙 | cmn |
1 | 今日突登出銅鑼灣潮聖衣間Shari Shari 日式刨冰.為免排長龍，所以我地先食甜品後食飯！但去到都要等15分中,間鋪頭係日本人開既，而鋪內座位唔太多，所以食完都不能hea太耐.一上枱，賣相好特別, 好似一粒綠色既復活蛋！份量都幾大, 一個人食好似大份左d, 2個人食剛剛好抺茶既份量比朱古力多！軟棉棉既刨冰, 每次都小心翼翼禁(筆), 怕跌落地下浪費晒.每一啖都充滿抺茶味！朱古力都係濃濃的.食到中間部份有d煉奶, 真係好好味 | cmn |
1 | 繼上次已經試了綠茶味刨冰，今次經過門口見人少少（可能天氣凍既關係），即刻再要衝入去試吓另一款口味-南瓜味！刨冰一放上抬，不止我和朋友「嘩」了一聲，坐在兩旁的客人都不禁嘩了起來😂刨冰也刨得太高吧！很壯觀！南瓜味道清甜，刨冰依舊是刨得綿綿的下次要再去試其他味道！ | cmn |
1 | 係銅鑼灣行完街有點渴，搵左呢間食冰嘅解下渴。鋪位比較偏，鋪面唔大，好在客量唔算多。叫左一個抹茶焦糖冰，個冰一上枱我以為係一棵菜，好得意，即刻相機食先。抹茶味好濃又香，中間有焦糖醬同下面有脆餅，個cream好mouse，份量剛好吾太膩，好好味呀，好想encore多個😭個冰份量都幾多，兩個女仔share都好夠食，下次來我應該會試吓豆腐冰。跟餐加27元有 choco soufflé，朱古力味吾太甜，吾錯吾錯。 | cmn |
1 | 來這裡，就是專程為了吃刨冰而來的，來之前還特地做了一些資料搜集，於是一來就毫不猶疑地選了一個宇治金時刨冰。雪白的冰山上長滿了深綠色的抹茶，上面還鋪了一頂紅豆帽子，頗吸引。跟有一小瓶煉奶，但視乎口味啦，我個人喜歡抹茶的甘味，所以只加了一點兒。綠茶刨冰的抹茶味道很足，有很香的回甘，合我口味。冰削得很薄，入口即化，咬著軟糯的紅豆泥，味道十分清爽怡人。這個大熱天吃一碗刨冰真是格外地舒服。 | cmn |
Subsets and Splits
No community queries yet
The top public SQL queries from the community will appear here once available.